钦定古今图书集成/历象汇编/乾象典/第070卷 > 《淮南子》 > 《地形训》
## 钦定古今图书集成/历象汇编/乾象典/第070卷 > 《淮南子》 > 《地形训》

“土地各以其类生，是故山气多男，泽气多女，水气多
喑，风气多聋，林气多癃，木气多伛，土气多尰，石气多
力，险阻气多瘿，暑气多妖，寒气多寿，谷气多痹，丘气
多狂，衍气多仁，陵气多贪，皆象其气，皆应其类也。
正土之气，御于埃天，埃天五百岁生缺，缺五百岁生
黄埃，黄埃五百岁生黄澒，黄澒五百岁生黄金，黄金
千岁生黄龙，黄龙入藏生黄泉，黄泉之埃上为黄云，
阴阳相薄为雷，激扬为电。上者就下，流水就通，而合
于黄海。偏土之气御于青天，青天八百岁生青曾，青
曾八百岁生青澒，青澒八百岁生青金，青金八百岁
生青龙，青龙入藏生清泉，清泉之埃上为青云，阴阳
相薄为雷，激扬为电。”上者就下，流水就“通，而合于青
海。”“牡土之气御于赤天，赤天七百岁生赤丹，赤丹七
百岁生赤澒，赤澒七百岁生赤金，赤金千岁生赤龙，
赤龙入藏生赤泉，赤泉之埃上为赤云，阴阳相薄为
雷，激扬为电。上者就下，流水就通而合于赤海。”“弱土
之气御于白天，白天九百岁生白礜，白礜九百岁生
白澒，白澒九百岁生白金，白金千岁生白龙，白龙入
藏生白泉，白泉之埃上为白云，阴阳相薄为雷，激扬
为电。上者就下，流水就通，而合于白海。牝土之气御
于元天，元天六百岁生元砥，元砥六百岁生元澒，元
澒六百岁生元金，元金千岁生元龙，元龙入藏生元
泉，元泉之埃上为元云，阴阳相薄为雷，激扬为电。上
者就下”，流水就通，而合于元海。